cyanic-selkie/wikianc huggingface dataset:
ՕմեգաՏ
Նախատեսված է պրոֆեսիոնալ թարգմանիչների համար։ Թարգմանություն կարող է կատարել 27 լեզվով (այդ թվում՝ հայերեն)։
Արտաքին հղում
Կատեգորիա:Թարգմանություն Կատեգորիա:Ազատ ծրագրային ապահովում
Բրոնկա
Բրոնկա (Бронька), գյուղ Ուկրաինայի Անդրկարպատյան մարզի Իրշավայի շրջանում։
2001 թվականի տվյալներով Բրոնկա գյուղում բնակվում էր 1 812 մարդ։ Բնակավայրը զբաղեցնում է 9,57 կմ² տարածք։ Բնակչության խտությունը կազմում էր 190 մարդ/կմ²։
Արտաքին հղումներ
Կատեգորիա:Ուկրաինայի Անդրկարպատյան մարզի Իրշավայի շրջանի բնակավայրեր Կատեգորիա:Ուկրաինայի գյուղեր
Աբելիզավրայիններ
Աբելիզավրայիններ  (Abelisauridae), տերապոդների ենթակարգի, ցերատոզավրերի ինֆրակարգի դինոզավրերի կլադ (ընտանիք)։ Աբելիզավրայինները ծաղկման են հասել կավճի ժամանակաշրջանում՝ հնագույն հարավային Գոնդվանա սուպերմայրցամաքում։ Ներկա ժամանակներում նրանց բրածո մնացորդները հայտնաբերվել են ներկայիս Աֆրիկայի և Հարավային Ամերիկայի տարածքներում, ինչպես նաև Հնդկաստանում և Մադագասկարում։ Հաղորդվում է նաև քարացած առանձնացված ատամների մասին, որոնք հայտնաբերվել են Պորտուգալիայի ուշ յուրայի նստվածքաշերտերում և Ֆրանսիայի ուշ կավճային նստվածքաշերտերում, որտեղ նրանք գոյություն են ունեցել Արկովենատորների հետ ։ Աբելիզավրայինները առաջին անգամ հայտնվել են միջին յուրայի երկրաբանական տարեգրություններում, և առնվազն երկու ցեղ (մարրոկոյական Chenanisaurus և մադագասկարյան Majungasaurus) պահպանվել են մինչև մեզոզոյան դարաշրջանի վերջը՝ անհետանալով 66 միլիոն տարի առաջ ։
Ինչպես տերոպոդների մեծամանասնությունը, աբելիզավրայինները գիչատիչ երկոտանի դինոզավրեր էին։ Նրանց բնորոշ էին ետևի ամրակազմ վերջավորությունները և ակոսներով ու փոսերով խոշոր զարդարանքները՝ գանգերի վրա։ Բազմաթիվ աբելիզավրայինների մոտ, ինչպիսին է կարնոտավրը, առջևի վերջույթները թերաճ են, գանգը կարճ է, իսկ աչքերի վերևում աճում են ոսկրային կատարներ։ Հայտնի աբելիզավրայինների մեծ մասի երկարությունը դունչից մինչև պոչի ծայր՝ 5-ից մինչև 9 մետր է, իսկ Աֆրիկայում՝ Քենիայի Տուրկանայի շրջանի հյուսիս-արևմուտքում գտնված նոր և դեռ անանուն նմուշը հասնում է 11-12 մետր երկարության ։ Մինչ աբելիզավրայինների բավականին լավ ուսումնասիրվելը, նրանց հատվածական մնացորդները երբեմն նույնականացվում էին որպես հնարավոր հարավամերիկյան տիրանոզավրեր ։
Նկարագրություն
Առաջին աբելիզավրայինների բրածոները թվագրվում են վաղ կավճի դարաշրջանին (թեև յուրայի դարաշրջանի կեսերով թվագրվող ոսկորները նույնպես կարող են պատկանել աբելիզավրայիններին), և առնվազն մեկ ցեղ (Majungasaurus) ապրել է ուշ կավճի դարաշրջանի վերջում (66 մլն․ տարի առաջ)։
Մոսկվայի հայկական եկեղեցական համալիր
Մոսկվայի հայկական տաճարային համալիրը, Հայ Առաքելական եկեղեցու Ռուսաստանի և Նոր Նախիջևանի հայոց թեմի առաջնորդանիստն է։ Համալիրի գլխավոր եկեղեցին կոչվում է Սբ. Պայծառակերպություն (Սուրբ Պայծառակերպության եկեղեցի)։ Փոքր եկեղեցին՝ Սբ. Խաչը գտնվում է գլխավոր եկեղեցու հարավային կողմում։ Եկեղեցին ներկայումս ՀԱԵ-ի Ռուսաստանում գլխավոր հոգևոր կենտրոնն է և Հայաստանից դուրս գտնվող ամենամեծ հայկական կրոնական համալիրը։ Համալիրի հեղինակը ՀՀ վաստակավոր ճարտարապետ Արտակ Ղուլյանն է։
Պատմություն
1996 թվականին Մոսկվայի կառավարության կողմից Տրիֆոնովսկայա փողոցի և Օլիմպիյսկի պողոտայի անկյունում գտնվող ապագա տաճարի կառուցման համար տարածքը հատկացվել է Տրիֆոնովսկայա փողոցի և Օլիմպիական պողոտայի անկյունում գտնվող տեղամասից։ Աշխատանքները նախատեսել են ավարտել մինչև 2001 թվականը։ Սակայն գումարների հավաքագրումն ու շինարարությունը սառեցվել է, քանի որ Հայ առաքելական եկեղեցու Նոր Նախիջևանի և Ռուսաստանի թեմի առաջնորդ Տիրան եպիսկոպոսը (Կյուրեգյան) պաշտոնանկ է արվել՝ տաճարին նվիրաբերված գումարները յուրացնելու մեղադրանքով ։
Աբելիզավրայիններ
Նկարագրություն
Ինչպես տերոպոդների մեծամանասնությունը, աբելիզավրերը գիչատիչ երկոտանի դինոզավրեր էին։ Աբելիզավրայիններին բնորոշ առանձնահատկություններին կարելի է վերագրել ետևի վերջույթների հաստությունը, գանգի ոսկորների վրա զանազան գոյացությունները՝ ակոսներով և անցքերով։ Բազմաթիվ աբելիզավրայինների մոտ, ինչպես օրինակ կարնոտավրն է, առջևի վերջույթները թերաճ են, գանգը կարճ է, իսկ աչքերի վերևում աճում են ոսկրային կատարներ։ Հայտնի աբելիզավրերի մեծ մասի երկարությունը դունչից մինչև պոչի ծայր՝ 5-ից մինչև 9 մետր է։
Մոսկվայի հայկական եկեղեցական համալիր
Պատմություն
2004 թվականի հոկտեմբերի 16-ին պատրիարք Ալեքսի Երկրորդի, Ամենայն Հայոց Կաթողիկոս Գարեգին Բ-ի, Մոսկվայի քաղաքապետ Յուրի Լուժկովի և Մոսկվայի ՀԱԵ Էկսարխ Եզրաս եպիսկոպոսի (Ներսիսյան) ներկայությամբ օծվել է ապագա եկեղեցու հիմքը ։
2005 թվականին դատավարությունից հետո Տիրան Կյուրեղյանի նկատմամբ կիրառված պատիժը բողոքարկվել է և անվավեր ճանաչվել ։ Եզրաս եպիսկոպոսը հայտարարել է շինարարության համար նոր դրամահավաքի մասին, որը սկսվել է 2006 թվականին։ Հատակագծի հեղինակն է ճարտարապետ Արտակ Ղուլյանը, պատերի խորաքանդակները կերտել է քանդակագործ Աշոտ Ադամյանը։ Ստորերկրյա ջրերի մոտ լինելու պատճառով նախագիծը վերանայվել է, և շենքերի կայունության համար Օլիմպիական պողոտայի կողմից մի քանի կցակառույցներ հանվել են նախագծից։ Շինարարությունը տևել է յոթ տարի՝ մինչև 2013 թվականը ։
Աբելիզավրայիններ
Դասակարգում
Հնէաբաններ Խոսե Բոնապարտը և Ֆերնանդո Նովասը 1985 թվականին հորինում են Abelisauridae անունը, երբ նրանք նկարագրում էին համանուն Abelisaurus-ին։ Անվանումը ծագում է հնէաբան Ռոբերտո Աբելի ազգանունից, ով գտել է Աբելիզավրի բրածո մնացորդներ, և հունարեն σαυρος (sauros) բառից, որը նշանակում է «հսկա մողես, մողես»։ Շատ տարածված -idae վերջածանցը սովորաբար կիրառվում է կենդանաբանական ընտանիքների համար և ծագում է հունարեն -ιδαι (-idai) վերջածանցից, որը նշանակում է հոգնակի գոյական ։
Abelisauridae-ն Կառլ Լիննեյի կողմից դասակարգված ընտանիք է, հիմնված աստիճանակարգով, ներառված Abelisauroidea վերնաընտանիքի մեջ, որը պատկանում է ցերատոզավրերի ինֆրակարգին, և իր մեջ ներառում է նաև Noasauridae ընտանիքը։ Կլադան մի քանի սահմանումներ է ունեցել ֆիլոգենետիկ տաքսոնոմիայի մեջ։ Ի սկզբանե այն սահմանվել է որպես հանգույցների վրա հիմնված տաքսոն, ներառյալ Աբելիզավրը, Կարնոտավրը, նրանց ընդհանուր նախահայրը և բոլոր հետնորդները ։ Հետագայում այն վերասահմանվում է որպես ցողունային տաքսոն՝ ներառելով բոլոր կենդանիներին, որոնք ավելի սերտ են կապված աբելիզավրի հետ (կամ ավելի ամբողջական կարնոտավրի հետ) հետ, քան Նոազավրի ։ Հանգույցի վրա հիմնված սահմանումը չի ներառում այնպիսի կենդանիներ, ինչպիսիք են Ռուգոպսը կամ Իլոկելեզիան, որոնք համարվում են ավելի բազալ, քան աբելիզավրը, և սահմանման մեջ ներառված են ցողունի հիման վրա։ Աբելիազավրայինների մեջ առանձնանում է Carnotaurinae խումբը, իսկ Carnotaurinae-ը ներառում է Carnotaurini կլադան, որին է պատկանում են աուկազավրը և կարնոտավրը ։
Մոսկվայի հայկական եկեղեցական համալիր
Պատմություն
2013 թվականի սեպտեմբերի 17-ին տեղի է ունեցել Մոսկվայի հայկական տաճարային համալիրի բացման հանդիսավոր արարողությունը։ Արարողությանը մասնակցել են ՀՀ նախագահ Սերժ Սարգսյանը, Գարեգին Բ կաթողիկոսը և պատրիարք Կիրիլը ։
Ճարտարապետություն
Համալիրի ընդհանուր մակերեսը կազմում է 11000 մ²։ Համալիրի գերակշռող մասը զբաղեցնում է Տիրոջ Պայծառակերպության Մայր տաճարը, որը համարվում է աշխարհի ամենաբարձր հայկական եկեղեցին և ամենամեծը Հայաստանից դուրս, նրա բարձրությունը 50 մետր է։ Այն կառուցվել է հայկական եկեղեցական ճարտարապետության դասական կանոններով։ Շենքը գտնվում է ավանդական քարե սյունաշարի վրա՝ սալիկապատված է գրանիտե սալաքարերով ։
Աբելիզավրայիններ
Ընդհանուր բնութագրեր
Ամբողջական բրածո կմախքներ նկարագրվել են միայն ավելի բարձր տիպի աբելիզավրայինների մոտ (ինչպիսիք են՝ կարնոտավրը և աուկազավրը), ինչը դժվարացնում է կմախքի որոշիչ հատկանիշների որոշելը ամբողջ ընտանիքի համար։ Սակայն, նրանց մեծ մասը հայտնի են գանգի առնվազն մի քանի բրածո մնացորդներից, այդ իսկ պատճառով ընդհանուր հատկանիշները հիմնականում վերաբերում են նրան ։
Մոսկվայի հայկական եկեղեցական համալիր
Ճարտարապետություն
Չնայած այն հանգամանքին, որ ավանդաբար հայկական եկեղեցիները կառուցվում են մեկ գմբեթով, Տիրոջ Պայծառակերպության տաճարն ունի հինգ գմբեթ։ Այսպիսով, այն օրգանապես տեղավորվում է Մոսկվայի և նրա եկեղեցիների ճարտարապետական տեսքի մեջ։ Տաճարի ճակատներն ու եզրապատերը կառուցված են վարդագույն տուֆով, հատակը՝ մարմարով և գրանիտով։ Շենքը դրսից և ներսից զարդարված է ժողովրդական զարդանախշերով քարաքանդակներով, խաչքարերով, Հիսուս Քրիստոսի, Աստվածածնի, առաքյալների, քրիստոնյա և հայ ընդհանուր սրբերի, հրեշտակների, թռչունների խորաքանդակներով։ Մայր տաճարի գլխավոր մուտքի վերևում պատկերված է Քրիստոսի դիմապատկերը՝ հայերեն վիմագրությամբ․ «Ես եմ դուռը, ով որ իմ միջով անցնի, կփրկվի…» ։
Տաճարի ներքին տարածքը հնարավորինս մոտ է շրջանագծին և շրջանակված է յոթ կիսաշրջանաձև ելուստներով։ 11 մետր բարձրության վրա տեղակայված են երգչախմբի օթյակը, պատկերասրահը և գրասենյակային տարածքները։ Գմբեթի թմբուկը հենված է ութ հենասյուների վրա։ Համալիրի տարածքում գտնվող տաճարի մոտ են գտնվում Սուրբ Խաչ եկեղեցին և Տապան թանգարանը։ Տրիֆոնովսկայա փողոցի կողմից մուտքի մոտ տուֆով զարդարված դարպասներ են՝ նույն գունային սխեմայով, ինչ տաճարի շենքը ։
Աբելիզավրայիններ
Ծանոթագրություններ
Կատեգորիա:Աբելիզավրայիններ
Մոսկվայի հայկական եկեղեցական համալիր
Ճարտարապետություն
Եկեղեցու ներսը զարդարված է Վերջին ընթրիքը և Քրիստոսի մկրտությունը պատկերող որմնանկարներով։ Խորանին պատկերված է Աստվածամայրը մանկան հետ։ Համալիրը բաղկացած է երկու հարկերից (ներքին և վերին) և կաթողիկոսի նստավայրից, նրա տարածքում տեղակայված են՝ • 2
Բնակելի շենքում են գտնվում Կաթողիկոսի և Էկզարխի հարկաբաժինները, նիստերի դահլիճը, գրասենյակային տարածքը, կիրակնօրյա դպրոցը, սեղանատունը՝ օժանդակ սենյակներով, բուժկետը, ինչպես նաև տեխնիկական և օժանդակ սենյակները ։
Գործունեություն
Տաճարի համալիրի տարածքում անցկացվում են թեմատիկ գեղարվեստական ծրագրեր, ցուցահանդեսներ՝ նվիրված Հայաստանի և Ռուսաստանի մշակութային փոխգործակցությանը, հանդիպումներ պաշտոնյաների հետ, հիշատակի միջոցառումներ ։
2015 թվականին Հայոց ցեղասպանության հարյուրամյակի կապակցությամբ Հայ առաքելական եկեղեցու Ռուսաստանի և Նոր Նախիջևանի թեմի առաջնորդ Եզրաս արքեպիսկոպոսի և գործարար, հասարակական գործիչ Ռուբեն Գրիգորյանի համատեղ ջանքերի շնորհիվ բացվել է Մոսկվայի հայկական և ազգերի մշակույթի թանգարանը, որն ունի ութ սրահ՝ թեմատիկ ցուցադրություններով՝ «Հայերի կենցաղը», «Գլոբուս», «Դիմանկարներ», «Ինտերակտիվ գիրք», «Երաժշտական գրադարան», «Դանթեական» և «Հայուհի»։ Թանգարանի 3D կինոթատրոնը ցուցադրում է ֆիլմեր Հայաստանի և հայ ժողովրդի պատմության մասին ։
Համալիրում կա նաև թեմի թանգարան, որը կոչվում է «Տապան»։ Երկու թանգարանների բացումը նվիրված է Օսմանյան կայսրությունում Հայոց ցեղասպանության 100-րդ տարելիցին ։ Տապան թանգարանում տեղի են ունենում Ռուսաստանում, Հայաստանում և աշխարհի այլ երկրներում հայերի հոգևոր կյանքի ձևավորմանը նվիրված ցուցահանդեսներ։ Ցուցադրությունը պարունակում է ձեռագիր գրքեր, նկարներ, հին մետաղադրամներ, մեդալներ, սրբերի մասունքներ, եկեղեցական սպասք ։ Սենսորային էկրանների և հոլոգրաֆիկ պատկերների միջոցով կարելի է ուսումնասիրել հայոց այբուբենը, ուսումնասիրել Հայաստանի քարտեզները, ծանոթանալ աշխարհի տարբեր երկրների թանգարանների՝ Հայաստանին և հայերին նվիրված հավաքածուներին։ Բազմաթիվ գեղարվեստական և հոգևոր մասունքներ են նվիրաբերվել Մոսկվայի հայկական սփյուռքի ներկայացուցիչների մասնավոր հավաքածուներից ։
Տաճարային համալիրում գործում է Հայագիտական կենտրոն, որը համարվում է հայ ժողովրդի հայոց լեզվի, պատմության և մշակույթի ուսումնասիրությամբ զբաղվող գիտական կենտրոն։
Արտաքին հղումներ
Կատեգորիա:Մոսկվայի հայկական եկեղեցիներ հ Կատեգորիա:Մոսկվայի թանգարաններ Կատեգորիա:Մոսկվայի տաճարներ Կատեգորիա:Հայկական մշակույթ Կատեգորիա:Ռուսաստանի տաճարներ Կատեգորիա:Հայկական վանքեր և եկեղեցիներ Կատեգորիա:2013 հիմնադրումներ Կատեգորիա:Հայկական սփյուռք Կատեգորիա:Ռուսաստանի եկեղեցիներ Կատեգորիա:2013 հիմնադրված թանգարաններ
Ծովային էկոհամակարգեր
Ծովային էկոհամակարգեր, Երկիր մոլորակում ջրային խոշորագույն էկոհամակարգերից։ Դրանք իրենց մեջ ընդգրկում է օվկիանոսները, աղակալած հողերը, մակընթացության գոտիները, գետաբերանի ծովախորշերը, ծովալճակները, մանգրենու մացառուտները, կորալային խութերը, խորը ծովերը և ջրային իջվածքները։ Այս էկոհամակարգերը կարող են հակադրվել քաղցրահամ ջրերի էկոհամակարգին, որոնց մեջ աղերի պարունակությունն ավելի ցածր է։ Ծովային ջրերը զբաղեցնում են Երկիր մոլորակի երկու երրորդ մասը։ Նման տեղերը համարվում են էկոհամակարգեր, քանի որ բույսերի կյանքը կապված է կենդանիների կյանքի հետ և հակառակը։
Ծովային էկոհամակարգերը շատ կարևոր են ինչպես ծովային կյանքի ընդհանուր բարեկեցության, այնպես էլ` ցամաքային միջավայրի համար։ Ըստ Համաշխարհային ռեսուրսների կենտրոնի` ծովային կենսաբանական արդյունավետության մեկ երրորդը բաժին է հասնում ափամերձ շրջաններին, ներառյալ գետաբերանային էկոհամակարգերը (աղակալած հողեր, ծովային բուսականություն, մանգրենու անտառներ), որոնք համարվում են Երկիր մոլորակի վրա ամենաարդյունավետ շրջանները։ Բացի դրանից, ծովային այնպիսի էկոհամակարգերը, ինչպիսիք են, օրինակ, կորալայաին խութերը, համեմատած ծովային մյուս էկոհամակարգերի հետ` ստեղծում են կենսաբանական բազմազանության ավելի բարձր աստիճան` վերջիններիս համար սնունդ և ապաստարան ապահովելով ։
Ծովային էկոհամակարգերը, որպես կանոն, ունեն կենսաբանական բազմազանության ավելի լայն տեսակներ, և հետևաբար ենթադրվում է, որ առավել դիմացկուն են ներքին թափանցումների դեմ։ Ամեն դեպքում բացառություններ հանդիպել են, և ներխուժմանը դիմակայելու համար պատասխանատու մեխանիզմները դեռևս հայտնի չեն ։
Արտաքին հղումներ
Կատեգորիա:Էկոհամակարգեր Կատեգորիա:Ծովային կենսաբանություն Կատեգորիա:Էկոլոգիայի համակարգեր
Ենթացանքային մշակաբույսեր
Ենթացանքային մշակաբույսեր, գարնանը որևէ հիմնական բույսի (ծածկոցի) հետ նույն տեղամասում միաժամանակ կամ ավելի ուշ ցանվող բույսեր։ Ենթացանքային մշակաբույսերը պետք է լինեն ստվերադիմացկուն, դանդաղ աճեն վեգետացիայի շրջանի առաջին կեսում և չվատացնեն հիմնական բույսի աճի պայմանները։ Ենթացանքային մշակաբույսերը լինում են բազմամյա (առվույտ, կորնգան, երեքնուկ) և միամյա (սերադելա, լուպին, միամյա ռայգրաս, սուդանի խոտ, շաղգամ, գոնգեղ)։ Ենթացանքային մշակաբույսերի բերքատվությունը կախված է ծածկոցային մշակաբույսերի ճիշտ ընտրությունից։ Ծածկոցային մշակաբույսերը (աշնանացան և գարնանացան ցորեն, գարի, աշորա) պետք է ունենան համեմատաբար կարճ ցողուններ, թույլ թփակալում, չպառկեն։ Ծածկոցային մշակաբույսերի բերքահավաքից հետո անհրաժեշտ է ծղոտը դաշտից անմիջապես հեռացնել, դաշտը ջրել։ Ենթացանքային մշակաբույսերի ցանքն առավելապես կատարվում է բավարար խոնավություն ունեցող և ոռոգվող գոտիներում, որտեղ հետբերքահավաքի շրջանը երկարատև է ու տաք։
Կատեգորիա:Ագրոնոմիա Կատեգորիա:Մշակաբույսեր
Ալակա
Ալակա (Սոտերա, Ջուռլա, Բիյուկ Դերե, Алака, Сотера, Джурла, Биюк-Дере), գետ Ղրիմի հարավային ափին։ Գետի երկարությունը 8 կմ է, ջրահավաքի մակերեսը՝ 19,8 կմ², գետն ունի 5 անանուն վտակ ։
Ընդհանուր տեղեկություններ
Սոտերա գետն իր անվանումը ստացել է Փրկչի միջնադարյան քրիստոնեական տաճարի անունից (հունարեն Soter՝ «Փրկիչ»), որը գտնվում էր գետաբերանում։
Սոտերան սկիզբ է առնում Հյուսիսային Դեմերջիի հարավային լանջերին՝ մի քանի աղբյուրներից (Նիկոլայ Գոլովկինսկու աշխատակից ջրաբան Իվան Մարտինովիչ Պեդակասը 1930-ական թվականներին հեղեղատի վերին հատվածներում նշում էր 9 աղբյուր, տարեկան ընդհանուր 267 հազար մ³ դեբիտով ), որոնք գտնվում են Յուրկինի Սկալի բնասահմանում (Երկյան Կայա լեռան մոտ), վերին հոսանքում այն հաճախ կոչում են Ջուռլա ։ Վերին հոսանքում կա մի քանի ջրվեժ։ Գետի առավել հայտնի ջրվեժներն են Գեյզերն ու Ջուռլան։
Հիմնական հունն անցնում է Բիյուկ Դերե խոր հեղեղատով, որից հետո գետը շրջանցում է Ալակա լեռը։ Այդ պատճառով գետն այդ հատվածում հաճախ անվանում են Ալակա։ Ալակա լեռից հետո գետը հատում է Ալուշտա-Սուդակ մայրուղին։ Ստորին հոսանքում գետը կոչվում է Սոտերա, քանի որ նրա գետաբերանում դեպի ծով դուրս է ցցվում Սոտերա փոքր հրվանդանը։
Տեսարժան վայրեր
Սոտերա գետի միջին հոսանքում գտնվում է Սոտերա կիրճը կամ Բիյուկ Դերե հեղեղատը։ Այս կիրճի առանձնահատկությունը քարե խորշերն են։ Այդ խորշերը 10-ից 25 մետր բարձրությամբ փոքր ժայռեր են։ Դրանք սկսվում են անմիջապես Գեյզեր ջրվեժից հետո։
Գետի ստորին հոսանքում կա նաև շատ գեղեցիկ բնասահման։ Այնտեղ կարելի է հանդիպել քաղցրահամ ջրերի մնացուկային ծովախեցգետիններ, որոնք նախընտրում են ապրել քաղցրահամ ջրում։ Բնասահմանում հանդիպում են հին կենդանիների ոսկորներ, օրինակ, 1893 թվականին պրոֆեսոր Նիկոլայ Գոլովկինսկին այստեղ գտել է մամոնտի մնացորդներ։ Սոտերա գետի հովտում, Սուդակ-Ալուշտա ավտոճանապարհի շրջանում, կան եզակի բնական գոյացություններ՝ «քարե սնկեր»։ «Սնկերը» հողե բուրգեր են, որոնք ձևավորվել են ջրային հոսքերով լանջի քայքայման հետևանքով։ Այսպիսի գոյացություններ հայտնաբերվել են Երկրի տարբեր վայրերում և բնորոշ են սառցադաշտային տարածքներին։ Դրանց ներկայությունը Ղրիմում ապացուցում է, որ նախապատմական ժամանակաշրջանում Ղրիմի լեռները ծածկված են եղել սառույցով։ Առավել հայտնի են երկու խոշոր «քարե սունկերը»։ Մեկի բարձրությունը հինգ մետր է, մյուսինը՝ յոթ։ 1980 թվականին Սոտերա գետի հովիտը, որտեղ դրանք գտնվում են, դարձել է տեղական նշանակության բնության հուշարձան։
Հղումներ
Կատեգորիա:Սև ծովի ավազանի գետեր Կատեգորիա:Ալուշտայի գետեր Կատեգորիա:Գետեր այբբենական կարգով
Իշխանավար
Իշխանավար, լեռնագագաթ Հայաստանի Գեղարքունիքի մարզում, Վարդենիսի լեռների կենտրոեական մասում, Զոլաքար գետի աջափնյակում, Զոլաքար գյողից 7 կմ հարավ-արևելք։ Բարձրություն 2759 մ ։
Աբաս եպիսկոպոսապետ
Աբաս, Պարտավի եպիսկոպոսը, Աղվանքի կաթողիկոս 552-596 թվականներին։ Կրել է «Կաթողիկոս Աղվանից, Լփնաց և Չողայ» տիտղոսը։ Պարսից Սասանյան արքունիքի հովանավորությամբ առանձնացել է Հայոց մայր եկեղեցուց և աթոռանիստը Չողայից տեղափոխել և հիմնվել է Պարտավ քաղաքում։ X դարի վրացի մատենագիր Արսեն Սափառելին Աբասին հիշատակում է իբրև «Կաթողիկոս Հերեթի» (Աղվանքի)։ Նրան են ենթարկվել ութ եպիսկոպոսական թեմեր։ Սակայն Աբասն ընդունել է հայ եկեղեցու առաջնությունը (Աղվանքի կաթողիկոսներին ձեռնադրում էին Հայոց կաթողիկոսները), պայքարել Բյուզանդիայից պարտադրվող քաղկեդոնականության (երկաբնակության) դեմ՝ վայելելով Բյուզանդիայի հակառակորդ Սասանյան արքունիքի հովանավորությունը ։ Աբասին է ուղղված Երուսաղեմի Հովհաննես եպիսկոպոսի թուղթը, որով հրավիրում է նրան քաղկեդոնական դավանանքին։
Աղբյուրներ
Կատեգորիա:Աղվանքի կաթողիկոսներ
Նովո-Նիկոլսկոե (գյուղ, Ռոսլավլսկի շրջան)
Նովո-Նիկոլսկոե (Ново-Никольское), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Ռոսլավլսկի շրջանի բնակավայրեր
Օիդիում
Տես նաև
Կատեգորիա:Բույսերի հիվանդություններ
Անպարտելի արմադա
Իսպանական Արմադա (Grande y Felicísima Armada), 130 նավերից բաղկացած իսպանական նավատորմ, որը նավարկության դուրս եկավ Լա Կորունայից (A Coruña) 1588 թվականի օգոստոսին Ալոնսո Պերես դե Գուսմանի (Alonso Pérez de Guzmán) հրամանատարության տակ (Մեդիա Սիդոնիայի 7-րդ դուկ), որպեսզի ուղեկցի բանակը Ֆլանդրիայից։ Ռազմավարական նպատակն էր տապալել Եղիսաբեթ I թագուհուն և հաստատել բողոքականությունը Անգլիայում այն նպատակով, որպեսզի վերջ դրվի անգլիական միջամտությանը իսպանական Նիդերլանդներում։
Նախադրյալներ
Մերին մահանում է 1558 թվականին՝ գահին թողնելով իր արյունակից քրոջը՝ Էլիզաբեթ I-ին։ Ֆիլիպը կարծում էր, որ Էլիզաբեթը հերետիկոս է և Անգլիայի ապօրինի ղեկավար, քանի որ Հենրիխը պաշտոնապես չէր ամուսնալուծվել առաջին կնոջից։ Ֆիլիպն աջակցում էր դավադիրներին՝ Էլիզաբեթին գահընկեց անելու համար։ Սակայն Էլիզաբեթը բանտարկում է Շոտլանդիայի թագուհուն և մահապատժի ենթարկում 1587 թվականին։ Ֆիլիպից վրեժ լուծելու համար Էլիզաբեթը աջակցում է Իսպանիայի դեմ կազմակերպված ապստամբությանը։
Արշավանք դեպի Անգլիա
Փառապանծ Արմադան 1588 թվականի ապրիլի 25-ին դուրս է գալիս Լիսաբոնից և շարժվում դեպի անգլիական նեղուց։ Նավատորմը կազմված էր 130 նավից, տանում էր 8000 նավաստի և զինվոր, 1500 հրանոթ, տարբեր զինատեսակներ։ Նավահանգիստը թողնելու համար պահանջվում է երկու օր։ Նավատորմը ներառում էր մասնագիտորեն կառուցված 28 նավեր, որոնցից քսանը հետախուզական էին, չորսը նեապոլիտանյան նավեր էին` երեսունչորս թեթև նավերի հետ մեկտեղ ։
1988 թվականին Դեվոն գյուղից վերև կառուցվել էր ազդանշանային կայան, որպեսզի տեղեկացներ անգլիացիներին Արմադայի գալստյան մասին։ Սակայն Արմադան ուշանում էր վատ եղանակի պատճառով։ Փոթորիկը Բիսկայան ծոցում ստիպել էր նավերի մի մասին ետ դառնալ։ Նավերի մի մասն էլ պետք է վերանորոգվեր։ Նավատորմի գրեթե կեսը պատրաստ չէր ռազմական գործողություններին մասնակցելու։ Որոշ նավեր պետք է հետախուզական աշխատանք կատարեին։ Մի մասն էլ տեղափոխում էին կենդանիներ, զորք և զինամթերք։ Նավատորմը Անգլիայում չի երևում մինչև հուլիսի 15-ը։ Երբ այն հայտնվում է Կորնուոլում, նորությունը հաղորդվում է ազդանշանային համակարգի միջոցով, որը տեղադրված էր հարավային ափամերձ ճանապարհին։ Այդ երեկոյան անգլիական նավատորմը թակարդ է պատրաստում Պլիմուտ Հարբորում։ Անգլիական նավերը կանգնած էին իսպանական նավատորմի դիմաց լորդ Հովարդի հրամանատարության ներքո, որը գործում էր Ֆրենսիս Դրեյքի հետ միասին։ Հովարդը հսկողություն է սահմանում Դրեյքի վրա` մարտում նրա հմտությունը ստուգելու համար, փոխծովակալը Ջոն Խոկիսն էր։
Վերադարձ Իսպանիա
1588 թվականի սեպտեմբերին Արմադան շրջանցում է Շոտլանդիան ու Իռլանդիան Հյուսիսային Ատլանտիկայում։ Նավում նկատվում է փորլուծություն երկար ճանապարհորդության պատճառով։ Ջուրը և սննդամթերքը չէին բավարարում։ Շոտլանդիայի և Իռլանդիայի ափերից ուղղություն է վերցվում դեպի արևմուտք։ Սակայն իսպանացիները չգիտեին, որ հոսանքները իրենց տանում էին ոչ իրենց ուզած ուղղությամբ, այլ դեպի հյուսիս-արևելք։ Վերջ ի վերջո թեքվում են դեպի հարավ, արևելքից բավականաչափ հեռու, բայց նրանց նավագնացության ուղին սխալ էր, և դա ծրագրավորված չէր։ Շոտլանդիայի և Իռլանդիայի ափերին նավատորմը հանդիպում է հզոր արևմտյան քամիներին, որոնք ստիպում են վնասված նավերին շարժվել առաջ և բախվել ժայռերին։ Հետագայում տեղի բնակիչների կողմից նավերը թալանվում են ։ Արդյունքում շատ նավեր և նավաստիներ ոչնչանում են առավելապես ցրտի և փոթորկոտ եղանակի, քան կռվի պատճառով։ 16-րդ դարը՝ 1588 թվականը, նշանավորվել է ուժեղ եվրատլանտյան փոթորիկներով։ 5000 մարդ մահացել է ցրտից, սովից և անգլիացիների ձեռքն ընկնելով ,։ Վերջ ի վերջո 67 նավ և 10,000 մարդ փրկվում է ։ Տղամարդկանցից շատերը հիվանդ են եղել և մահամերձ։ Մնացածներից շատերը հիվանդություններից մահացել են Իսպանիայում կամ նավերի հոսպիտալներում։ Ասում են՝ երբ Ֆիլիպն իմացել է արշավանքի արդյունքների մասին, հայտարարել է. «Ես Արմադան ուղարկել եմ մարդկանց դեմ, ոչ թե Աստծո կողմից ուղարկված փոթորկի» ։
Ծանոթագրություններ
Կատեգորիա:Իսպանիայի պատմություն
Ալանա Գեբրեմարիամ
Ալանա Տադեգե Գեբրեմարիամ (Алана Тадэгэ Гебрэмарыям, ), բելառուս ակտիվիստ, քաղաքական բանտարկյալ ։
Կենսագրություն
Ալանան գերազանցությամբ ավարտել է Մինսկի թիվ 61 գիմնազիայի ֆիզիկամաթեմատիկական դասարանը։ Ավարտել է Բելառուսի պետական բժշկական համալսարանը ստոմատոլոգի մասնագիտությամբ և սովորելու ընթացքում զբաղվել է գիտական գործունեությամբ ։ 2018 թվականից սկսել է զբաղվել հասարակական գործունեությամբ, ունի «Բելառուս ուսանողների ասոցիացիա» կազմակերպության ղեկավարման և նախագծերի համակարգման փորձ ։ UNI նախագծի գործընկեր մենեջեր է, «Ուսանողների առաջնորդության ակադեմիա» կրթական ծրագրի մենթոր, «Երիտասարդական բլոկի» ակտիվիստ ։ 2019 թվականի խորհրդարանական ընտրություններում թեկնածու է առաջադրվել Մինսկ քաղաքի Գրուշևսկի թիվ 98 ընտրատարածքում Բելառուսի սոցիալ-դեմոկրատական Գրամադայի և Երիտասարդական դաշինքի կողմից ։
Քաղաքական հետապնդում
2020 թվականի նախագահական ընտրությունների զանգվածային կեղծիքներից, բողոքի ցույցերի դաժան ճնշումներից և կալանավորների խոշտանգումներից հետո նա դարձավ երկրում իրավիճակը կայունացնելու և իշխանության փոխանցումն ապահովելու հարցերով ստեղծված Համակարգող խորհրդի առանցքային անդամներից մեկը։ Հոկտեմբերին նախագահի նախկին թեկնածու Սվետլանա Տիխանովսկայան Գեբրեմարիամին նշանակել է երիտասարդության և ուսանողության հարցերով իր ներկայացուցիչ ։
2020 թվականի նոյեմբերի 12-ին Գեբրեմարիամի և Բելառուսի ուսանողների միության մի շարք այլ ակտիվիստների բնակարաններում խուզարկություններ են կատարվել, նրանց բերման են ենթարկել և տեղափոխել ՊԱԿ։ Նոյեմբերի 13-ին հայտնի է դարձել, որ Ալանան գտնվում է ՊԱԿ-ի քննչական մեկուսարանում՝ հասարակական կարգը կոպտորեն խախտող գործողություններ կազմակերպելու քրեական գործով (Բելառուսի Հանրապետության քրեական օրենսգրքի 342-րդ հոդվածի 1-ին մաս) ։
Տասնհինգ կազմակերպությունների, այդ թվում՝ «Վեսնա» մարդու իրավունքների կենտրոնի, Բելառուսի լրագրողների ասոցիացիայի, Բելառուսի Հելսինկյան կոմիտեի, Բելառուսի ՊԵՆ կենտրոնի 2020 թվականի նոյեմբերի 18-ի համատեղ հայտարարությամբ Ալանան ճանաչվել է քաղբանտարկյալ։ 2020 թվականի դեկտեմբերի 7-ին Եվրախորհրդարանի պատգամավոր Կատարինա Բարլին ստանձնել է քաղբանտարկյալի հովանավորությունը ։
2021 թվականի մարտի 16-ին Քննչական կոմիտեն Գեբրեմարիամին և «ուսանողների գործով» ու համալսարանի դասախոսների գործով մյուս մասնակիցներին առաջին մեղադրանքն է ներկայացրել։ 2021 թվականի հուլիսի 16-ին Մինսկ քաղաքի Խորհրդային շրջանի դատարանը 2020 թվականի դեկտեմբերի 17-ին բազմաթիվ քաղաքական դրդապատճառներով դատավճիռների համար Եվրամիության կողմից սև ցուցակում ընդգրկված Մարինա Ֆեդորովային, ինչպես նաև դատախազներ Անաստասիա Մալիկոյին, Ռոման Չաբատարովին և գործի մյուս մասնակիցներին դատապարտել է 2 տարի 6 ամիս ազատազրկման ։
Արտաքին հղումներ
Կատեգորիա:Բելառուս քաղբանտարկյալներ Կատեգորիա:Բելառուս հասարակական գործիչներ Կատեգորիա:Բելառուս ակտիվիստներ
Ջառմո
Ջառմո, Քալատ Ջառմո, նեոլիթյան բնակավայր (մ․թ․ա․ 13-6 հազարամյակներ) հյուսիսարևելյան Իրաքում, Քերքուք քաղաքից արլ։ Պեղել է Չիկագոյի համալսարանի արշավախումբը՝ Ռոբերտ Բրեյդվուդի ղեկավարությամբ (1948-1955)։
Ջառմոն բազմաշերտ արհեստական բլուր-բնակատեղի է, 1,3 հեկտար մակերեսով, մշակութային շերտի առավելագույն հաստությունը՝ ավելի քան 7 միլիոն բացվել են միմյանց վրա գտնվող 16 տարբեր շինությունների հեկտար տակներ (դիտվում են իբրև շինարարական 12 հորիզոններ)։ Ուղղանկյուն հիմքով տների (բաղկացած են բնակելի և օժանդակ կառույցներից) հարդախառն կավաշաղախով պատերը դրված են մանր քարերով շարված գետնախարսխի վրա։ Տանիքները ծածկված են եղեգներով ու ծառի ճյուղերով, ծեփված կավով։ Տների ներսում, պատերին կից, գտնվել են երկբաժին կավածև խոհանոցային վառարաններ, ինչպես նաև կավածեփ օջախներ։ Ջառմոի ստորին շերտերը ներկայացնում են նախախեցեղեն նեոլիթի մշակույթը։ Խեցեղեն ամաններ հայտնաբերվել են միայն վերին 5 հատակներից։ Դրանք պատրաստվել են հարդախառն կավից, ունեն մուգ դեղին կամ նարնջագույն, մասամբ՝ փայլեցված մակերես։ Հայտնաբերվել են նաև կավե ուլունքներ, դրոշմներ, կոնաձև խաղաքարեր, կենդանակերպ (շուրջ 1100) և մարդակերպ (180) կավե արձանիկներ։ Ջառմոում առանձնապես զարգացած է եղել քարի մշակումը, գտնվել են քարե սանդեր ու վարսանդներ, աղորիքներ, թերթաքարից պատրաստած կացիններ, կայծքարե և վանակատե շեղբեր, երկրաչափական ձերով միկրոլիթյան գործիքներ, մարմարե գալարազարդ ապարանջաններ, ուլունքներ, հղկված ձևավոր անոթներ են։ Մեծ քանակություն են կազմում նաև ոսկրե գործիքներն ու այլ առարկաները (գդալներ ևն)։
Կատեգորիա:Նախնադարյան Միջագետք
Գորբոկ
Գորբոկ (Горбок), գյուղ Ուկրաինայի Անդրկարպատյան մարզի Իրշավայի շրջանում։
2001 թվականի տվյալներով Գորբոկ գյուղում բնակվում էր 778 մարդ։ Բնակավայրը զբաղեցնում է 13,46 կմ² տարածք։ Բնակչության խտությունը կազմում էր 57,8 մարդ/կմ²։
Արտաքին հղումներ
Կատեգորիա:Ուկրաինայի Անդրկարպատյան մարզի Իրշավայի շրջանի բնակավայրեր Կատեգորիա:Ուկրաինայի գյուղեր
Ռոքֆելլերների ընտանիք
Ռոքֆելլերներ (Rockefeller), ամերիկացի արդյունաբերողների, քաղաքական գործիչների և բանկիրների ընտանիք, աշխարհում ամենահարուստ ընտանիքներից մեկը։ Իրենց հարստության համար պարտական են նավթային բիզնեսին, որն ստեղծվել է 19-րդ դարի վերջին և 20-րդ դարի սկզբին, որն ստեղծել են Ջոն Ռոքֆելլերը և նրա եղբայր Ուիլյամ Ռոքֆելլերը հիմնականում Standard Oil ընկերության միջոցով ։ Ռոքֆելլերների կողմից վերահսկվող մեկ այլ հայտնի ընկերություն է եղել Chase Manhattan Bank-ը ։ Ընտանիքը համարվում է ամենաազդեցիկներից մեկը, եթե ոչ ամենաազդեցիկը Ամերիկայի Միացյալ Նահանգների պատմության մեջ ։
Ծագում
Ռոքֆելլերների ընտանիքի հիմնադիրներից մեկը գործարար Ուիլյամ Ռոքֆելլեր ավագն էր, որը ծնվել է Գրեյնջերում (Նյու Յորք), բողոքական ընտանիքում։ Նա վեց երեխա է ունեցել առաջին կնոջից՝ Էլիզա Դևիսոնից, որոնցից առավել հայտնի են դարձել նավթային մագնատներ Ջոն Ռոքֆելլերը և Ուիլյամ Ռոքֆելլերը՝ Standard Oil նավթային ընկերության հիմնադիրները։ Ջոն Ռոքֆելլերը Հյուսիսային բապտիստական եկեղեցու բարեպաշտ անդամ է եղել և աջակցել է բազմաթիվ կրոնական հաստատությունների  :
Ընտանեկան վիճակ
Ռոքֆելլերների ընդհանուր կարողության չափը՝ ակտիվների, ներդրումների և անձնական խնայողություններ, երբեք հայտնի չի եղել, նույնիսկ մոտավոր։ Ընդհանուր առմամբ ընտանիքի ֆինանսների և յուրաքանչյուր անդամի մասին գրառումները երբեք չեն բացահայտվել հանրության կամ առանձին հետազոտողների համար ։
Ի սկզբանե ընտանիքի հարստությունը ամբողջովին տնօրինել են տղամարդիկ։ Կանայք կարող էին ազդեցություն ունենալ որոշումների վրա, սակայն նրանց միջամտությունը սահմանափակվում էր միայն խորհուրդներով, նրանց տրամադրության տակ չկար ընտանեկան ֆինանսների բաժին ։
Կապիտալի մեծ մասը կենտրոնացված է ընտանեկան հավատարմագրային ֆոնդերում, որոնք ձևավորվել են 1934 և 1952 թվականներին և գտնվել են Chase Bank-ի կառավարման ներքո, որը Chase Manhattan Bank-ի իրավահաջորդն էր։ Հիմնադրամին են պատկանել Standard Oil-ի և այլ դիվերսիֆիկացված ակտիվների իրավահաջորդ ընկերությունների բաժնետոմսերը, ինչպես նաև ընտանիքի անշարժ գույքը։ Վերահսկել է հիմնադրամի կոմիտեի վիճակը։
Ներդրումների կառավարումն իրականացրել է Rockefeller Financial Services հոլդինգը։ 2017 թվականից այն գլխավորել է Դևիդ Ռոքֆելլեր կրտսերը։
Գրականություն
Կատեգորիա:Ամերիկացի ֆինանսիստներ Կատեգորիա:Հարստություններ
Աստերոիդների ցանկ (245401-245500)
Աստերոիդների ցանկ (245301-245400) * Աստերոիդների ցանկ * Աստերոիդների ցանկ (245501-245600)
Պարղըզի
Պարղըզի, գյուղ Արևմտյան Հայաստանում, Խարբերդի վիլայեթի Մալաթիայի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
(7798) 1996 CL
(7798) , աստերոիդ աստերոիդների հիմնական գոտում։ Հայտնաբերվել է 1996 թվականի փետրվարի 1-ին Պեկինի Շմիդտ-ԼԿՍ աստերոիդների ծրագրի կողմից Քսիլոնգում ։
Միջին հեռավորությունը Արեգակից կազմում է 2,479314 ա. մ., առավելագույնը մոտենում է 2,1592 ա. մ. հեռավորության վրա և հեռանում 2,7994 ա. մ. ։ Արեգակի շուրջ մեկ ամբողջական պտույտ է կատարում 1425,92 երկրային օրվա ընթացքում, իր ուղեծրով շարժվելով միջինում 0,252468 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,55° անկյուն։
Արտաքին հղումներ
Կատեգորիա:1996 թվականին հայտնաբերված աստղագիտական մարմիններ Կատեգորիա:Պեկինի Շմիդտ-ԼԿՍ աստերոիդների ծրագրի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Նովոսյոլովկա (գյուղ, Գադյաչի շրջան)
Նովոսյոլովկա (Новоселівка), գյուղ Ուկրաինայի Պոլտավայի մարզի Գադյաչի շրջանում։ Բնակավայրը նախկինում նաև անվանվել է Բորսուկովոե։ Հիմնադրվել է 1840 թվականին։
2001 թվականի տվյալներով Նովոսյոլովկա գյուղում բնակվում էր 247 մարդ։ Բնակավայրը զբաղեցնում է 1,08 կմ² տարածք։ Բնակչության խտությունը կազմում էր 228,7 մարդ/կմ²։
Արտաքին հղումներ
Կատեգորիա:Ուկրաինայի Պոլտավայի մարզի Գադյաչի շրջանի բնակավայրեր Կատեգորիա:Ուկրաինայի գյուղեր Կատեգորիա:1840 թվականին հիմնադրված բնակավայրեր
Զանգելանի շրջան (Ադրբեջանական ԽՍՀ)
Զանգելանի շրջանը Նրա վարչական կենտրոնը Կովսական (Զանգելան) քաղաքն է։ Մինչև խորհրդայնացումը մտել էր Հայաստանի Կապանի շրջանի մեջ։ Սահմանակից է Հայաստանի հանրապետությանը արևելքից և Իրանին հարավից և արևմուտքից։
1993 թ․ աշնանը հայկական զինված ուժերը զբաղեցրել են Զանգելանի շրջանը։ Վարչական միավորը դադարել է գոյություն ունենալուց՝ դառնալով Լեռնային Ղարաբաղի Հանրապետության Քաշաթաղի շրջանի մասը՝ նախկին ադրբեջանական Լաչինի ու Կուբաթլուի հետ։ Արցախի Հանրապետության վարչական բաժանման համաձայն՝ ԼՂՀ–ում վերացվել են այդ կարգի ադրբեջանական վարչական միավորները։
Շահումյանի շրջան (Գյուլիստան՝ նախկին Շահումյանի և Քարվաճառի շրջաններ), Մարտակերտի շրջան (Ջրաբերդ՝ նախկին Մարտակերտի շրջան), Ասկերանի շրջան (Խաչեն՝ նախկին Ասկերանի և Աղդամի շրջաններ), Մարտունու շրջան (Վարանդա՝ նախկին Մարտունու շրջան և Աղդամի շրջանի մի մասը), Հադրութի շրջան (Դիզակ՝ նախկին Հադրութի և Ջեբրաիլի շրջաններ, Ֆիզուլիի շրջանի ազատագրված հատվածը), Քաշաթաղի շրջան (նախկին Լաչինի, Կուբաթլուի և Զանգելանի շրջաններ) և առանձին Շուշիի շրջան ու քաղաք Ստեփանակերտ։
2020 թ. հոկտտեմբերի 20-ն Ադրբեջանի Զինված ուժերը զբաղեցրել են շրջանը։
Աղբյուրներ
Կատեգորիա:Զանգելանի շրջան Կատեգորիա:Արցախի պատմություն Կատեգորիա:Ադրբեջանի պատմություն Կատեգորիա:Ադրբեջանական ԽՍՀ
Բեթ Էլ
Բեթ Էլ (בֵּית אֵל,)՝ հին քաղաք, որը գտնվում է Երուսաղեմից դեպի հյուսիս 17 կմ հեռավորության վրա։ Ներկայում այնտեղ գտնվում է արաբական Բեյթին գյուղը։
Կատեգորիա:Աստվածաշնչյան վայրեր Կատեգորիա:Մերձավոր Արևելքի հին քաղաքներ
Նովո-Նիկոլսկոե (գյուղ, Սմոլենսկի մարզ)
Նովո-Նիկոլսկոե (Ново-Никольское), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 477 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Վյազեմսկի շրջանի բնակավայրեր
Ռոստով (այլ կիրառումներ)
Ռոստով տեղանունը կարող է վերաբերել․
Երկիր Մեդիա
Երկիր Մեդիա, հայկական հեռուստաընկերություն, հեռարձակումը սկսվել է 2004 թ. մայիսի 28-ին։ 2004 թվականի նոյեմբերին «Երկիր Մեդիա» հեռուստաընկերությունը մասնակցել է Հայաստանի հեռուստատեսության և ռադիոյի ազգային հանձնաժողովի կողմից թիվ 56 հաճախականության մրցույթին և դեկտեմբերի 29-ին շահել է այն։ Հեռուստաալիքը սատարում է Հայ Յեղափոխական Դաշնակցության գործունեությունը ։
2008 թվականի մայիսի 28-ից Երկիր Մեդիայի հաղորդումները տարածվում են նաև համացանցում ։
2010 թ. հունիսի 28-ից հեռուստաալիքը սկսել է հեռարձակվել ողջ աշխարհում «Hot Bird» արբանյակի կողմից։
Ընկերությունը թղթակիցների կետեր ունի ԱՄՆ-ում (Լոս Անջելես, Բոստոն), Վրաստանում, Լիբանանում, Ռուսաստանում, Թուրքիայում, Իրանում, Սիրիայում և Ֆրանսիայում։ Պոտենցիալ հեռուստադիտողների թիվը շուրջ 2.000.000 է։ Գործադիր տնօրենն է Դավիթ Հակոբյանը։
Ծանոթագրություններ
Կատեգորիա:Հայաստանի հեռուստաալիքներ Կատեգորիա:Հայաստանի հեռուստաընկերություններ Կատեգորիա:Հեռուստաընկերություններ այբբենական կարգով Կատեգորիա:Հայալեզու հեռուստաալիքներ Կատեգորիա:Հայ Յեղափոխական Դաշնակցություն Կատեգորիա:2004 հիմնադրումներ Հայաստանում
Արշակ Ֆեթվաճյան
Արշակ Աբրահամի Ֆեթվաճյան, հայ նկարիչ։
Կենսագրություն
Ծնվել է 1866 թվականին։ Սովորել է Տրապիզոնի ազգային, ապա Կոստանդնուպոլսի Գեղարվեստի վարժարաններում, եղել վերջինիս անդրանիկ շրջանավարտներից (1987)։ 1887 - 1891 թթ. սովորել է Հռոմի գեղարվեստի ակադեմիայում՝ աշակերտելով Չեզարե Մակկարիին։ 1891 թ. մասնակցել է Իտալիայի նկարիչների ազգային ցուցահանդեսին։ 1891 - 1895 թթ. աշխատել է Վիեննայում, ապա մեկնել Սանկտ Պետերբուրգ, դարձել Ռուսաստանի նկարիչների ընկերության անդամ, մասնակցել պատկերահանդեսների։
Շրջել է Արևելյան Հայաստանում, նկարել հայկական հնագույն հուշարձաններ, ստեղծելով ավելի քան 2000 մատիտանկար ու ջրաներկ աշխատանքներ։ Նրա ստեղծագործությունների թվին են պատկանում` «Արևելյան փոստ», «Սասունցի կինը», «Մանուկ Հայաստան», «Ղևոնդ Ալիշան», «Վենետիկի Սուրբ Մարկոսի տաճարը», «Մատթեոս Իզմիլյան» և մի շարք այլ աշխատանքներ։ Ստեղծել է նաև պետական գործիչների, հայոց պատմության, դիցաբանության, ազգագրական թեմաներով աշխատանքներ, ինչպես նաև ընդօրինակումներ կատարել հայ մանրանկարչության նմուշներից, գեղագիտական հոդվածներով հանդես եկել մամուլում։ Ֆեթվաճյանի հետաքրքրությունները ընդգրկել են հայ ճարտարապետության պատմության, գրքի ձևավորման, ազգային տարազի, ասեղնագործության արվեստին առնչվող խնդիրներ։ Փարիզում ընտրվել է Ջրանկարիչների միջազգային ընկերության անդամ։ Կյանքի վերջին 25 տարին ապրել է ԱՄՆ-ում։ Մահից հետո աճյունը տեղափոխվել և թաղվել է Երևանում, իսկ աշխատանքները, կտակի համաձայն, հանձնվել են Հայաստանի ազգային պատկերասրահին ։
Ստեղծագործություններից
Գեղանկար՝ Տարբեր աշխատանքներ՝
Հակոբ Ղազարյան (անասնաբույժ)
Հակոբ Ստեփանի Ղազարյան, հայ անասնաբույժ, անասնաբուժական գիտությունների դոկտոր (1989), պրոֆեսոր (1998)։
Արշակ Ֆեթվաճյան
Արտաքին հղումներ
Կատեգորիա:20-րդ դարի հայ նկարիչներ Կատեգորիա:Ամերիկահայ նկարիչներ Կատեգորիա:Ռուսական կայսրությունում օսմանյան ներգաղթյալներ Կատեգորիա:Նամականիշերի դիզայներներ Կատեգորիա:Թղթադրամների նկարիչներ Կատեգորիա:Ամերիկահայ դիզայներներ
Հակոբ Ղազարյան (անասնաբույժ)
Կենսագրություն
Աշխատանքները վերաբերում են խոշոր եղջերավոր կենդանիների սիբիրախտ, բրուցելոզ, լեպտոսպիրոզ և պաստերելոզ հիվանդությունների դեմ անջատ, համալիր և զուգորդված եղանակներով պատվաստման խնդիրներին։
Ստեղծել է «Լակտոբակտերին–6» թթվակաթնային պատրաստուկը, որն ունի բուժկանխարգելիչ հատկություններ և փոխարինում է մայրական կաթին։
Կատեգորիա:Հայ անասնաբույժներ Կատեգորիա:Անասնաբուժական գիտությունների դոկտորներ Կատեգորիա:Հայ պրոֆեսորներ
Նորայր Բյուզանդացի
Նորայր Բյուզանդացի, հայ հայագետ-բանասեր։
Կենսագրություն
Ծնվել է Կ. Պոլսում, բուն անունը եղել է Ստեփան Գազեզյան։ Կրթությունն ստացել է Վենետիկի Մխիթարյան միաբանության վանքում, աշակերտել է Ղևոնդ Ալիշանին։ Վանքում նրան կոչել են Հարություն Թերզոնց։ 1866 թվականին ավարտել է ուսման ընթացքը, որպես ուսուցիչ պաշտոնավարելՄուրատ-Ռաֆայելյան վարժարանում։ Հաջորդ տարի դարձել է «Բազմավեպի» տեսուչ, ապա՝ Մխիթարյան միաբանության մատենադարանապետ։ 1870-ականների սկզբներից հրաժարվել է հոգևորական կոչումից, մեկնել նախ Փարիզ, ապա՝ Կ. Պոլիս։ Հետագայում ամուսնանալով մի շվեդուհու հետ, բնակություն է հաստատել Ստոկհոլմում։ «Բազմավեպում» տպագրել է բանասիրական հոդվածներ։ Մխիթարյանների վանքից դուրս գալուց հետո ամբողջովին նվիրվել է Ֆրանս-հայ բառագրքի ստեղծմանը, ավարտել և լույս ընծայել Կ. Պոլսում, 1884 թվականին «Բառագիրք ի գաղղիերէն լեզուի ի հայերէն, հետեւողությամբ բառարանացն Էմիլ Լիթրէի և գաղղիական ակադեմիայի» վերնագրով։ Նույն այդ տարիներին Կ. Պոլսում հրատարակել է «Հայկական բառաքննութիւնք ուղղութիւնք ընթերցուածոց մատենագրութեանց նախնեաց եւ նշանակութեան բառից» գիրքը։ Ստոկհոլմում ապրելու տարիներին 1887 թվականից փորձել է լույս ընծայել բանասիրական վիմատիպ մի հանդես «Քննասէր» վերնագրով, սակայն հաջողություն չի ունեցել։ Շարունակել է աշխատակցել «Հանդէս ամսօրեայ», «Մշակ» և այլ պարբերականներին, դառնալով հեղինակավոր դեմքերից մեկը հայագիտության մեջ։ Նրա գլուխգործոց երկասիրությունը պետք է համարել Կորյունի ստեղծագործություններին նվիրված հմտալից հետազոտությունը, որը լույս է տեսել Թիֆլիսում 1900 թվականին, հետևյալ վերնագրով՝ «Կորիւն վարդապետ եւ նորին թարգմանութիւնք»։ 1900-1910-ականներին շարունակել է հայագիտական հանդեսներում տպագրել բանասիրական հոդվածներ, սակայն առողջական վիճակի վատթարացման հետևանքով հնարավորություն չի ունեցել լույս ընծայել այն մի քանի արժեքավոր երկերը, որոնց ձեռագրերը պահվել են Ստոկհոլմի համալսարանում։ Դրանցից ուշագրավ են հին հայերենի և միջին հայերենի բառարանները, որոնց վրա հեղինակը աշխատել է ավելի քան կես դար։ Նույնքան արժեքավոր է նրա մի այլ աշխատությունը՝ «Տեսութիւն քննական քերականութեան Հ. Արսենի Այտնեան» գիրքը, բաղկացած երեք հարյուր էջից։ Կյանքի վերջին տարիներին աշխատել է Նահապետ Քուչակի տաղերի գիտական հրատարակության վրա ։
Արտաքին հղումներ
Կատեգորիա:Հայ բանասերներ Կատեգորիա:Հայագետներ
Մասեյոյի գավառ
Մասեյոյի գավառ (Microrregião de Maceió), գավառ Բրազիլիայում, մտնում է Ալագոաս նահանգի մեջ։ Մտնում է Ալագոաս նահանգի արևելյան մարզի մեջ։
Գավառի կազմ
Գավառի կազմի մեջ մտնում են հետևյալ համայնքները.
Կատեգորիա:Բրազիլիայի գավառներ Կատեգորիա:Ալագոաս նահանգի գավառներ
Ջամահիր
Ջամահիր, գյուղ Արևմտյան Հայաստանում, Խարբերդի վիլայեթի Մալաթիայի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Գարդմանի իշխանություն
Գարդման (գրաբար նաև՝ Գարդմանք կամ Գարդմանաձոր) հինավուրց հայկական իշխանություն Մեծ Հայքի հյուսիս-արևելքում, ընդգրկում էր Ուտիք նահանգի համանուն Գարդման և Տավուշ գավառները։ Սահմանակցում էր արևմուտքից Արցախին, հարավ-արևելքից Շակաշենի իշխանությանը, հյուսիս-արևելքից Կուր գետով՝ Աղվանից աշխարհին, հյուսիս-արևմուտքից՝ Գուգարքին։ Գարդմանքի կենտրոնն էր Գարդման ամրոցը։ Գարդմանք է կոչվել և այստեղ բնակվող հնադարյան ցեղը։ Արշակունյաց ժամանակ այստեղ եղել է Ուտիքի նախարարության աթոռանիստը, ուստի նահանգը վարչաքաղաքական առումով հայտնի է եղել որպես «Գարդմանցոց իշխանություն»։ Ըստ պատմաբան Լեոյի Գարդմանն այն վայրն էր, որտեղ սկզբնապես հաստատվել է Սիսակյան Առանի իշխանությունը և, որից էլ սերվել է Գարդմանի Հայկազուն իշխանատոհմը ։
Պատմություն
Հայաստանի առաջին բաժանումից հետո Գարդմանն անցել է Աղվանքին, իսկ 6-րդ դարավերջին կամ 7-րդ դարասկզբին այստեղ է հաստատվել Միհրանյանների տոհմը, որն ոչնչացնելով բնիկ հայկազուն իշխաններին տիրացել է Գարդմանին և հռչակվել Աղվանքի գահերեց իշխանատոհմ։
821 թ. Գարդմանի վերջին իշխան՝ Վարազ Տրդատի սպանությունից հետո, նրա դուստր Սպրամիկ Միհրանյանը ապաստանում է Խաչենի ամրոցում և ամուսնանում Առանշահիկ տոհմի պայազատ Սահլ Սմբատյանի որդու՝ Ատրներսեհ Ա-ի հետ, որով Միհրանյան տոհմը խառնվում է հայ իշխանատոհմի հետ ։ Սմբատ Ա Բագրատունու օրոք (892-914 թթ.) Գարդմանքի տերն էր Սյունյաց և Աղվանից աշխարհի իշխան Գրիգոր Ատրներսեհյանի որդին՝ Սահակ Սևադան ։ Սահակ Սևադայի իշխանության հյուսիսային բնական սահմանը Կուր գետն էր ։ Իշխանության ռազմական ուժերը բաղկացած էր 8000 մարտիկներից ։
9-րդ դարի վերջերին և 10-րդ դարի սկզբներին Հայաստանը պարբերաբար ենթարկվում է Ատրպատականի արաբ ամիրաների զորքերի հարձակումներին։ 9-րդ դարի վերջերին ամրիա Ափշինի զորքերը ներխուժում են Ուտիք։ Չնայած համառ դիմադրությանը՝ թշնամին գերում է Սևորդյաց Գևորգ նահապետին և նրա եղբայր Արվեսին, որոնք տարվում են Փայտակարան։ Այստեղ նրանց ենթարկում են տանջանքների՝ փորձելով դավանափոխ անել։ Սևորդյաց իշխանները հրաժարվում են Իսլամ ընդունել, որի համար նահատակվում են ։
909 թվականին Ատրպատականի ամիրա Յուսուֆի՝ դեպի Հայաստան կազմակերպած արշավանքների ժամանակ արաբների բռնություններից փրկվելու նպատակով Սահակ Սևադայի տիրույթում հանգրվան էին փնտրում հայ իշխանական տների անդամները։ Փորձելով խույս տալ հետապնդող թշնամուն՝ Գեղարքունիքի Սահակ և Վասակ իշխաններն իրենց ընտանիքներով ու թիկնազորով անցնում են Միափոր գավառ և այնտեղից գնում դեպի Գարդմանք և Արցախ ։ Գարդմանքում ժամանակավորապես ապաստան է գտնում նաև Հովհաննես Դրասխանակերտցի կաթողիկոսը ։
Աշոտ Բ Բագրատունին (914-928 թթ.) կենտրոնախույս ուժերի դեմ պայքարում Սահակ Սևադայի աջակցությունն ստանալու նպատակով ամուսնանում է նրա դստեր հետ։ Նա, օգնական ուժեր ստանալով Սահակ Սևադայից, փորձեց սաստել Դվինում գտնվող իր հորեղբոր որդուն՝ Աշոտին, որը թագադրվել էր արաբբների կողմից։ Սակայն Աշոտ Բ-ի բանակը պարտություն կրեց։ Նրան օգնություն ցույց տվեց Վիրքի իշխան Գուրգենը, սակայն նոր ընդհարում տեղի չունեցավ. կաթողիկոսի միջնորդությամբ կայացավ հաշտություն։ Դրանից հետո Աշոտ Բ-ն Սահակ Սևադայի օգնությամբ ճնշեց Ուտի գավառի կառավարիչ Մովսեսի ապստամբությունը։ Մովսեսը հեռացվեց պաշտոնից և կուրացվեց։ Շատ չանցած թագավորի դեմ ապստամբեց Սահակ Սևադան։ Սակայն շուտով կողմերը հաշտվեցին։ Այնուհետև Սահակ Սևադան երկրորդ անգամ ապստամբեց Հայոց թագավորի դեմ։ Սևադայի ապստամբության պատճառը այն էր, որ թագավորը իրեն էր ենթարկել նրա տիրապետության տակ գտնվող Ձորափոր գավառը։ Սահակ Սևադան ետ գրավեց Ձորափորի ամրոցները, ազատեց Կայան բերդում բանտարկված Գեղարքունիքի իշխան Վասակին։ Աշոտ Բ-ն պահանջեց վերադարձնել բերդերը ու հնազանդվել, բայց մերժում ստացավ ։
Սևադային և թագավորի զորքերի միջև տեղի ունեցած ճակատամարտը ավարտվեց վերջինիս հաղթանակով։ Սահակ Սևադան և նրա որդի Գրիգորը գերի են ընկնում և կուրացվում։ Որոշ ժամանակ անց Ուտի գավառի կառավարիչ նշանակված Ցլիկ Ամրամը նույնպես ապստամբում է թագավորի դեմ՝ գրավելով Տավուշի բերդը։ Այս անգամ Աշոտ Բ-ի արշավանքը անհաջող ավարտ ունեցավ ։
Սահակ Սևադայի ապստամբությունը ճնշելուց հետո Բագրատունիներին անցան Ձորափոր, Աղվեն, Տուս-Քուստակ և Գարդման գավառները։ Գարդմանքի իշխանության մի մասում՝ Փառիսոսում, շարունակել են իշխել Սահակ Սևադայի ժառանգները։ Նրանցից մեկը՝ Հովհաննես Սենեքերիմը, նույնիսկ արժանացել է թագավորական տիտղոսի ։ Հովհաննես Սենեքերիմի նստավայրը Շամխոր գետի վերնագավառում գտնվող Փառիսոսի բերդն էր՝ համանուն գավառի կենտրոնը։ Այն եղել է ոչ միայն իշխանանիստ, այլև հոգևոր թեմի առաջնորդի նստավայր ։ Հովհաննես Սենեքերիմի տիրույթները չէին սահմանափակվում միայն Փառիսոս գավառով։ Այդ մասին է նաև վկայում Փառիսոսում իշխողների «Աղվանաց իշխանաց իշխան» տիտղոսը ։ 1003 թվականին Հովհաննես Սենեքերիմի և նրա եղբոր՝ Գրիգորի մահից հետո Գագիկ Ա Բագրատունին իր թագավորությանն է միացնում Փառիսոսի նահանգի մի մասը ։ Այնուհետև Գարդման-Փառիսոսի թագավորությունը հարևան Տաշիր-Ձորագետի թագավորության կողմից գրավվեց և միացվեց վերջինիս, գրեթե կրկնապատկելով Անիի Բագրատունիների կրտսեր ճյուղ հանդիսացող Կյուրիկյանների արքայատոհմը։ Փառիսոսի թագավորության վերջին գահակալը եղել է Գրիգորի որդի Փիլիպեն։ Վերջինս 1044 թվականից հետո դառնում է Գանձակի Փատլուն ամիրայի խառդավանքների զոհը ։
16-18-րդ դարերում Գարդմանը որպես մելիքություն մտել է Խաչենի տոհմից սերված Մելիք-Շահնազարյանների տիրույթի մեջ։ Գարդմանի մելիքությունը ընդգրկում էր Շամքոր գետի վերին ավազանը և իշխանանիստ Ոսկանապատ ավանի անունով կոչվում էր նաև Ոսկանապատի մելիքություն ։
Ծանոթագրություններ
Կատեգորիա:Գարդմանի իշխանություն
Գրեբլյա (գյուղ, Իրշավայի շրջան)
Գրեբլյա (Гребля), գյուղ Ուկրաինայի Անդրկարպատյան մարզի Իրշավայի շրջանում։
2001 թվականի տվյալներով Գրեբլյա գյուղում բնակվում էր 1 312 մարդ։ Բնակավայրը զբաղեցնում է 3948 կմ² տարածք։ Բնակչության խտությունը կազմում էր 332,32 մարդ/կմ²։
Արտաքին հղումներ
Կատեգորիա:Ուկրաինայի Անդրկարպատյան մարզի Իրշավայի շրջանի բնակավայրեր Կատեգորիա:Ուկրաինայի գյուղեր Կատեգորիա:1490 թվականին հիմնադրված բնակավայրեր
(7799) Մարտինսօլց
(7799) Մարտինսօլց (Martinsolc), աստերոիդ աստերոիդների հիմնական գոտում։ Հայտնաբերվել է 1996 թվականի փետրվարի 24-ին Կլետի աստղադիտարանի կողմից Կլետում ։
Միջին հեռավորությունը Արեգակից կազմում է 2,262937 ա. մ., առավելագույնը մոտենում է 2,1822 ա. մ. հեռավորության վրա և հեռանում 2,3437 ա. մ. ։ Արեգակի շուրջ մեկ ամբողջական պտույտ է կատարում 1243,39 երկրային օրվա ընթացքում, իր ուղեծրով շարժվելով միջինում 0,289531 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,74° անկյուն։
Արտաքին հղումներ
Կատեգորիա:1996 թվականին հայտնաբերված աստղագիտական մարմիններ Կատեգորիա:Կլետի աստղադիտարանի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Լեգենդ (ֆիլմ, 2015)
Լեգենդ (անգլերեն՝ Legend), բրիտանա֊ֆրանսիական ֆիլմ, որի ռեժիսորն է ամերիկացի Բրայան Հարգելանդը։ Ֆիլմի սցենարը գրվել է Ջոն Պիրսոնի «Դաժան արվեստ։ Քրեյ երկվորյակների վերելքը և անկումը» գրքի հիման վրա ։ Ֆիլմը պատմում է գող երկվորյակներ Ռոնալդ և Ռեջինալդ Քրեյների մասին, նրանք 60֊ականներին ահաբեկելով Լոնդոնը, դարձան դաժանության և անհավասարակշռության լեգենդներ։ Ֆիլմի պրեմիերան Մեծ Բրիտանիայում կայացել է 2015 թվականի սեպտեմբերի 9֊ին, իսկ Հայաստանում հոկտեմբերի 1֊ին։
Սյուժե
Սյուժեն պատմում է Քրեյ երկվորյակների մասին, ովքեր 1950֊1960֊ական թվականներին համարվում էին ամենավտանգավոր հանցագործները Լոնդոնում։ Ֆիլմը կենտրոնանում է Ռեջինալդի վրա, ով ամեն կերպ ցանկանում է կառավարել իր եղբոր հոգեկան խանգարումները ։
Ծանոթագրություններ
Կատեգորիա:2015 ֆիլմեր Կատեգորիա:Անգլերեն ֆիլմեր Կատեգորիա:Գրական ստեղծագործությունների էկրանավորումներ Կատեգորիա:Բրիտանական ֆիլմեր Կատեգորիա:Ֆիլմեր, որոնց գործողությունները տեղի են ունենում Լոնդոնում Կատեգորիա:Ֆիլմեր, որոնց գործողությունները տեղի են ունենում 1960-ականներին Կատեգորիա:Բրիտանական կենսագրական ֆիլմեր Կատեգորիա:Ամերիկյան կենսագրական ֆիլմեր Կատեգորիա:Ամերիկյան թրիլեր ֆիլմեր Կատեգորիա:Բրիտանական քրեական ֆիլմեր Կատեգորիա:Ֆրանսիական քրեական ֆիլմեր Կատեգորիա:Բրիտանական թրիլեր ֆիլմեր Կատեգորիա:Universal Pictures ֆիլմեր Կատեգորիա:Ֆրանսիական կենսագրական ֆիլմեր Կատեգորիա:Ֆրանսիական թրիլեր ֆիլմեր Կատեգորիա:StudioCanal ֆիլմեր Կատեգորիա:Բրիտանական պատմական ֆիլմեր Կատեգորիա:Իրական դեպքերի հիման վրա նկարահանված ֆիլմեր Կատեգորիա:Pinewood Studios-ում նկարահանված ֆիլմեր
Հովակիմ Լազարյան
Հովակիմ Աղազարի Լազարյան, հայ ազգային-ազատագրական շարժման գործիչ է։
Կենսագրություն
Եղբոր՝ Հովհաննես Լազարյանի կտակի համաձայն, 1815 թվականին Մոսկվայում հիմնադրել է Լազարյան ճեմարանը։ Պաշտպանել է Հայոց եկեղեցու շահերն ու ինքնուրույնությունը, ինչպես նաև միջնորդել ռուսական կառավարության մոտ՝ անձեռնմխելի թողնելու ռուսահայ գաղութներին նախկինում տրված առանձնաշնորհներն ու արտոնությունները։ Մոսկվայի Վագանկովո գերեզմանոցում կառուցել է տվել Սուրբ Հարություն եկեղեցին։ Գրել է հայրենասիրական և երգիծական բանաստեղծություններ (անտիպ)։ Լազարյանի նամակները արժեքավոր տեղեկություններ են պարունակում XVIII դարի վերջի և XIX դարի սկզբի հայ հասարակական կյանքի վերաբերյալ։
Ծանոթագրություններ
Կատեգորիա:Լազարյաններ
Արիոդանթ
Արիոդանթ (Ariodante, HWV 33), գերմանացի երգահան Գեորգ Ֆրիդրիխ Հենդելի օպերա (opera seria) երեք գործողությամբ։ Իտալերեն լիբրոետտոն անանուն է, հիմնված Անտոնիո Սալվիի կողմից նախկինում գրված տեքստի վրա, որի համար իր հերթին աղբյուր է ծառայել Լյուդովիկո Արիոստոյի «Մոլեգնած Օրլանդո» (Orlando Furioso) պոեմի 5-րդ և 6-րդ երգերը։